Diari Oficial de la Generalitat Valenciana


Sumari del DOGV 9489, del 14-12-2022 (2022/11292)

Acord de 18 de novembre de 2022, de la Direcció General del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Carmen Vidal García.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11983


Data del document
:   18-11-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

Acord de 18 de novembre de 2022, de la Direcció General del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Carmen Vidal García. [2022/11096]  
Núm. d'expedient: ABI 534/2022.  
Causant: Carmen Vidal García.  
DNI: \*\*\*\*968\*\*.  
Lloc i data de la defunció: Elx (Alacant), 25 de juliol de 2015.  
  
Últim domicili: Santa Pola (Alacant).  
  
Antecedents de fet  
La Conselleria d'Hisenda i Modelo Econòmic ha tingut coneixement mitjançant escrit presentat per José María Barroso González, de la defunció de Carmen Vidal García, que ha atorgat testament, i ha adjuntat còpia de certificat de defunció del marit.  
De les actuacions dutes a terme per aquesta direcció general, es constata que la causant fa testament en favor d'aquest últim, qui li premor i no arriba a adquirir drets hereditaris.  
Acreditat que Carmen Vidal García mor el 25 de juliol de 2015 i que va estar empadronada a l'Ajuntament d'Alacant, amb destinació a Santa Pola i finalment a Elx, i atés que, en principi no es coneixen més persones amb dret a heretar, es procedeix iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent al que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions publiques, acorde:  
  
Primer  
Incoar el procediment de declaració de la Generalitat com hereua abintestada de Carmen Vidal García, conforme al que es preveu en l'article 43.3 de la Llei 14/2003, de 10 d'abril, de Patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de la Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 18 de novembre de 2022.- La directora general del Sector Públic i Patrimoni: Isabel Castelló García.